Gw mau tau Karir dari Ikhsan Leonardo Imanuel Rumbay. Jelasin dalam bahasa sunda

Manéhna kungsi gabung jeung klub Papua, PB Hiu tapi teu lila tuluy balik deui ka Tomohon. Dina umur 11 taun manéhna pindah ka Bandung ngan teu kungsi lila balik deui ka Tomohon kusabab teu betah di Bandung.  PB Djarum Sirnas di Manado taun 2015 jadi momen penting pikeun manéhna latihan leuwih haget deui, kusabab dina ieu patandangan manéhna éléh ku Gatjra Piliang Fiqihilahi Cupu. Bulan Juli taun 2015, manéhna tuluy gabung jeung Sekolah Khusus Olahraga (SKO) Ragunan di Jakarta. Di ieu sakola, manéhna dilatih ku  Luluk Hadiyanto.

Dina taun 2017 Ikhsan jeung Alberto Alvin Yulianto ngawakilan Indonésia pikeun Kajuaraan Péru Internasional 2017 nu diayakeun di benua Amérika bagéan Kidul ti tanggal 16 nepi ka tanggal 19 Marét taun 2017. Maranéhna junun nepi ka meunangkeun posisi runner up  di kajuaraan éta. Sanajan ngan duaan ngawakilan Indonésia teu matak nyieun maranéhna sieun pikeun tandang jeung lawan nu leuwih jago. Di babak kahiji, Ikhsan meunang ngalawan pamaén asal nagara Péru nyaéta Mathias Zamorano Ramos kalayan skor 21-7, 21-2.  Sanggeus éta manéhna ngalawan Luka Wraber ti nagara Austria nu miboga ranking jauh leuwih luhur ti manéhna, nyaéta posisi ka 85 pamaén dunia sadengkeun Ikhsan dina wanci harita masih nyicingan posisi ka 447. Sanajan kitu dina éta patandangan manéhna bisa naklukkeun lawan kalayan straight game 21-15, 21-9. di babak peropatfinal. Lawan liana nyaéta pamaén asal Péru Daniel La Torre Regal, Ikhsan bisa naklukkeun deui ieu lawan ku skor 21-15, 21-11. Di babak semifinal manéhna kudu ngalawan pamaén asal Indonésia ogé nyaéta Alberto Alvin Yulianto. Di babak ieu manéhna meunanngkeun ieu patandangan kalayan skor 21-17, 21-7. Hanjakal dibabak final manéhna éléh ku pamaén asal Méksiko nyaéta Luis Ramon Garrido kalayan hasil ahir 18-21, 14-21. Taun 2017 manéhna ngawakilan Indonësia di Kajuaraan Turkey Internasional 2018 nu diayakeun di Ankara, Turki. Dibabak final manéhna ngalawan pamaén pribumi Turki nyaéta  Emre Lale kalayan straight game 21-9, 21-14.